གདན་སར་བོད་གངས་ཅན་ལྗོངས་ནས་ཡུལ་སྐད་མི་འདྲ་བའི་གྲྭ་པ་ཚོ་ཡོང་ཀྱི་ཡོད་རེད།དེ་ལྟར་ཁྱོད་རང་ཆོལ་ཁ་གང་ནས་ཡིན་པ་ཡིན་ན་ཁྱོད་རང་ཁང་ཚན་དེ་ན་འགྲོ་དགོས།ཁྱོད་རང་ཆོལ་ཁ་༼ཁ༽ནས་ཡིན་པ་ཡིན་ན་ཁྱོད་རང་ཁང་ཚན་༼ཁ༽ན་འགྲོ་དགོས་གང་ཟེར་ན་སྐད་ཡིག་ར་སྤྲོད་པའི་ཆེད་དུ་རེད།སྤྱིར་འབྲས་སྤུང་ཉག་རི་ཁང་ཚན་དེའི་སྲུང་མ་ནི་རྡོ་རྗེ་ཤུགས་ལྡན་རེད།གྲྭ་ཚང་དང་ཁང་ཚན་རེ་རེར་སོ་སོའི་སྲུང་མ་རེ་ཡོད།དེ་ལྟར་དགའ་ལྡན་ཤར་རྩེ་གྲྭ་ཚང་གི་སྲུང་མ་གཙོ་བོ་ནི་བསེ་ཁྲབ་དང་ངའི་ཁང་ཚན་དགའ་ལྡན་ཕུང་ཁང་ཚན་གྱི་སྲུང་མ་ནི་དགོན་པ་ཞལ་བཞི་པ་རེད་སྐབས་དེ་དུས་ང་ཚོས་རྡོ་རྗེ་ཤུགས་ལྡན་བསྟན་གསོལ་བྱས་པ་མ་ཟད་ལྷ་ཁང་ཡང་ཡོད།དེ་དུས་རྡོ་རྗེ་ཤུགས་ལྡན་བསྟེན་གསོལ་ཐོག་རྙོག་ཁྲ་གང་ཡང་མེད་པ་རེད།